jkorsvik/nowiki_second_scrape_merged huggingface dataset:
Ulrike Maier

Ulrike «Ulli» Maier (født 22. oktober 1967 i Rauris, Zell am See, død 29. januar 1994 i Murnau) var en østerriksk alpinist.


== Karriere ==
Allerede 17 år gammel tok Ulrike Maier sine første poeng i verdenscupen. Til å begynne med kjørte hun utelukkende slalåm, men spesialiserte seg senere innen storslalåm og super-G. Gjennombruddet kom i sesongen 1987/88, da hun fikk sin første pallplassering. Den første verdenscupseieren lot likevel vente på seg lenge.
Temmelig overraskende gikk hun til topps i super-G under VM 1989. Først senere ble det kjent at hun på dette tidspunktet var gravid i tredje måned. To år senere, under VM 1991 i Saalbach-Hinterglemm lyktes det henne å forsvare tittelen. I tillegg tok hun sølv i storslalåm.
Først etter at hun var blitt dobbelt verdensmester vant Ulrike Maier sin første verdenscupseier i november 1992. Hun vant totalt fem verdenscupseire i løpet av karrieren, den siste i januar 1994, bare en uke før hun døde.


== Ulykken ==

29. januar 1994 falt Ulrike Maier i verdenscuprennet i utfor i Garmisch-Partenkirchen, krasjet i en stolpe, og døde av skadene hun pådro seg.


== Mesterskapsmedaljer ==


=== VM ===
VM 1989: Gull i super-G
VM 1991: Gull i super-G, sølv i storslalåm


=== Verdenscupseire ===


== Referanser ==


== Eksterne lenker ==
(de) Ulrike Maier – Munzinger Sportsarchiv 
(en) Ulrike Maier – Olympics.com 
(en) Ulrike Maier – Olympic.org 
(en) Ulrike Maier – Olympedia 
(en) Ulrike Maier – Sports-Reference (OL-resultater – arkivert) 
(en) Ulrike Maier – FIS (alpint) 
(en) Ulrike Maier – ski-db.com
SS Manfredonia Calcio

Società Sportiva Manfredonia Calcio er en italiensk fotballklubb fra Manfredonia, Puglia. Klubben ble grunnlagt i 1932, og spiller i Lega Pro Seconda Divisione. Manfredonia returnerte til den profesjonelle ligaen i 2004, etter 64 år utenfor Serie C. Laget vant Serie C2 året etter, og rykket opp til Serie C1. Draktfargene er lyseblå og hvit.
Manfredonia var det første profesjonelle laget i Italia som tok i bruk kunstgress.


== Eksterne lenker ==
Offisielt nettsted
Square dance

Square dance er en form for folkedans med fire par. Square dance utviklet seg ut fra tradisjonell amerikansk folkedans på 1930- og 40-tallet. Lloyd Shaw var med på å gjøre dansen populær. I dag danses den i hele verden av folk i alle aldre. Square dance har sine røtter i eldre europeiske danser som kontradans og 1700-tallsdansen kadrilj.
University of North Dakota

University of North Dakota   er et delstatseid space-grant-universitet i Grand Forks i delstaten Nord-Dakota, USA. Det ble opprettet i 1883.
Universitetet er spesielt kjent for sin flygerutdanning ved School of Aerospace Sciences, og har delstatens eneste jus- og medisinutdanninger.
Ved universitetet var det 12 834 studenter og 627 vitenskapelig ansatte i 2006, og samme året var skolepengene US$ 5 792 for studenter folkeregistrert i Nord-Dakota. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) University of North Dakota – kategori av bilder, video eller lyd på Commons 
(en) University of North Dakota – galleri av bilder, video eller lyd på Commons
University of North Florida

University of North Florida   er et delstatseid universitet i Jacksonville i delstaten Florida, USA. Det ble opprettet i 1965.
Skolene er: 

College of Arts and Sciences – 6 200 studenter
Coggin College of Business – 3 700 studenter
College of Computing, Engineering and Construction – 1 400 studenter
College of Education and Human Services – 2 000 studenter
Brooks College of Health – 2 000 studenterVed universitetet var det 15 954 studenter og 696 vitenskapelig ansatte i 2006, og samme året var skolepengene US$ 3 353 for studenter folkeregistrert i Florida. Studiene gis opp til doktorgradsnivå.
Thomas G. Carpenter Library har noe over 800 000 boktitler.


== Referanser ==


== Eksterne lenker ==
(en) Offisielt nettsted 
(en) University of North Florida – kategori av bilder, video eller lyd på Commons
USAs barriere mot Mexico

USAs barriere mot Mexico er et gjerde på grensen mellom USA og Mexico. Det går gjennom statene Texas, New Mexico, Arizona og California. Gjerdet dekker 669 miles (1 077 km)  av den 3.200 km lange grensen. Som mange andre moderne murer er hensikten å holde folk ute på grunn av problemer knyttet til menneskehandel og sexhandel av mindreårige, terrorisme, våpen- og narkotikasmugling og arbeidssøkere.

Gjerdet skal forebygge menneskehandel/barnesex-handel, stanse flommen av ulovlige innvandrere til USA, men anses også som en vesentlig del av USAs nasjonale sikkerhet. Dette skaper store problemer for de mange meksikanerne som strever med å skape seg et liv på begge sider av grensen. For lokale bønder og næringsbedrifter på amerikansk side på kan gjerdet også få fatale konsekvenser.
Da president George W. Bush signert "The Secure Fence Act of 2006" 26. oktober 2006 uttalte han:

I'm pleased that you all are here to witness the signature of the Secure Fence Act of 2006. This bill will help protect the American people. This bill will make our borders more secure. It is an important step toward immigration reform... The bill authorizes the construction of hundreds of miles of additional fencing along our southern border...We're modernizing the southern border of the United States so we can assure the American people we're doing our job of securing the border. By making wise use of physical barriers and deploying 21st century technology we're helping our Border Patrol agents do their job.


== Referanser ==


== Eksterne lenker ==
 (en) US-Mexico barrier – kategori av bilder, video eller lyd på Commons 
http://www.dagsavisen.no/utenriks/article259562.ece
University of Northern Colorado

University of Northern Colorado er et delstatseid universitet i Greeley i delstaten Colorado, USA. Det ble opprettet som lærerutdanningen Colorado State Normal School i 1890, og fikk universitetsstatus i 1970.
De fem fakultetene ved UNCO er:

College of Education and Behavioral Sciences
College of Humanities and Social Sciences
College of Natural and Health Sciences
College of Performing and Visual Arts
Kenneth W. Monfort College of BusinessVed universitetet var det 12 981 studenter og 632 vitenskapelig ansatte i 2006, og samme året var skolepengene US$ 3 950 for studenter folkeregistrert i Colorado. Studiene gis opp til doktorgradsnivå.
James A. Michener Library  har om lag 1,8 millioner boktitler.


== Referanser ==


== Eksterne lenker ==
(en) Offisielt nettsted 
(en) University of Northern Colorado – kategori av bilder, video eller lyd på Commons
Arne Strand

Arne Strand (født 17. mars 1944) er en norsk redaktør og tidligere statssekretær (Ap). Han er tidligere sjefredaktør i Dagsavisen, redaksjonssjef i NRK og var statssekretær i Brundtlands andre regjering 1987–1989. 
Strand er født i Oslo og har magistergrad i statsvitenskap fra Universitetet i Oslo (1968). Strands magistergradavhandling hadde tittelen Det folkevalgte politiske lederskap i Oslo: en intervjuundersøkelse blant bystyrerepresentantene.Strand arbeidet som journalist i Vårt Land og i Arbeiderbladet. Han arbeidet deretter elleve år i NRK, først som økonomisk medarbeider, deretter som leder av radioens politiske avdeling og tilslutt fem år som redaksjonssjef.Strand var fra 1987 til 1989 statssekretær på Statsministerens kontor under Gro Harlem Brundtland. Der hadde han hovedansvar for kontakt med pressen. Etter at Brundtland gikk av til fordel for Jan P. Syse, gikk Strand tilbake til en NRK-stilling som rådgiver i kringkastingssjefens stab. Strand ble i mars 1990 politisk redaktør i Arbeiderbladet (nåværende Dagsavisen).   Han har siden vært konstituert som ansvarlig redaktør i Dagsavisen flere ganger grunnet redaktørbytter.
Strand var aktiv i Arbeiderpartiets studentbevegelse, blant annet som redaktør av studentavisen Tross Alt. Han satt senere i en rekke forskjellige utvalg i partiet.Han er far til programleder Christian Strand i NRK.
Strand var programleder for programmet Kristiansen & Strand på TV 2 Nyhetskanalen sammen med Stein Kåre Kristiansen 2010–2014.


== Referanser ==


== Eksterne lenker ==
(en) Arne Strand – kategori av bilder, video eller lyd på Commons 
(en) Arne Strand på Internet Movie Database 
(no) Arne Strand hos Norsk senter for forskningsdata
University of Northern Iowa

University of Northern Iowa er et delstatseid universitet i Cedar Falls i delstaten Iowa, USA. Det ble opprettet i 1876, og fikk universitetsstatus i 1967. Lærertettheten og skolepengene er relativt høye, og de faglige rangeringene som laveregrads lærested er meget høye.
De seks fakultetene ved UNI er:

College of Business Administration
College of Education
College of Humanities and Fine Arts
College of Natural Sciences
Kenneth W. Social and Behavioral sciences
UNI Graduate CollegeVed universitetet var det 12 327 studenter og 810 vitenskapelig ansatte i 2006, og samme året var skolepengene US$ 6 112 for studenter folkeregistrert i Iowa. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) University of Northern Iowa – kategori av bilder, video eller lyd på Commons
University of Oregon

University of Oregon  er et delstatseid universitet i Eugene i delstaten Oregon, USA. Det ble opprettet i 1872.
Skolene og fakultetene ved UO er blant annet:

School of Architecture and Allied Arts (1914)
College of Arts and Sciences
Charles H. Lundquist College of Business (1884)
College of Education (1896)
Robert D. Clark Honors College
School of Journalism and Communication (1912)
University of Oregon School of Law (1884)
School of Music and DanceVed universitetet var det 20 348 studenter og 1 129 vitenskapelig ansatte i 2006, og samme året var skolepengene US$ 5 838 for studenter folkeregistrert i Oregon. Studiene gis opp til doktorgradsnivå.
University of Oregon Libraries (Knight Library m.fl.) har færre enn to millioner boktitler, men bibliotekalliansen Orbis-Cascade Alliance som omfatter akademiske lærestedsbiblioteker i Oregon og Washington, kan søkes via en sentral database og har 20 millioner boktitler.
Deltagjengen ble filmet på universitetet og i det nærliggende området.Skolens tidligere studenter inkluderer milliardær Phil Knight og forfatter Ken Kesey.  Tidligere norske studenter inkluderer Knut Kvalheim, Arne Kvalheim, Kristin Skogen Lund, og Vår Staude.


== Referanser ==


== Eksterne lenker ==
(en) Offisielt nettsted 
(en) University of Oregon – kategori av bilder, video eller lyd på Commons
Bjørkelauvmåler

Bjørkelauvmåler (Cyclophora albipunctata) er en sommerfugl i gruppen av de egentlige målere  (Geometridae). Denne bleke arten er vanlig i Sør-Norge og forekommer også i Finnmark.


== Utseende ==
En liten til middelsstor (vingespenn 20 – 25 mm), slank, lyst gråspraglete måler, vingene noen ganger med et rosa skjær. Begge vingepar har en hvit flekk nær midten, denne er kantet innerst med svart og så med rødbrunt på forvingen, gråsvart på bakvingen. Fra disse flekkene går det ofte ut diffuse tverrbånd, disse er rødbrune på forvingen og mørkgrå på bakvingen. Begge vingepar har tre tverr-rader av små, svarte flekker, den ytterste følger vingenes ytterkant. Larven er naken, lang og slank, grønn eller brun, ofte med mørkbrune tegninger.


== Levevis ==
Larvene lever på bjørk (Betula spp.). De voksne målerne flyr i mai – juni.


== Utbredelse ==
Arten finnes i Europa, unntatt lengst i sørøst, og i det nordlige Asia.
I Norge forekommer den over hele landet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bjørkelauvmåler i Encyclopedia of Life 
(en) bjørkelauvmåler i Global Biodiversity Information Facility 
(no) bjørkelauvmåler hos Artsdatabanken 
(sv) bjørkelauvmåler hos Dyntaxa 
(en) bjørkelauvmåler hos Fauna Europaea 
(en) bjørkelauvmåler hos NCBI 
(en) Kategori:Cyclophora albipunctata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Cyclophora albipunctata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Punktløvmåler

Punktløvmåler (Cyclophora punctaria) er en sommerfugl i gruppen av de egentlige målere  (Geometridae). Denne arten har en sørlig utbredelse i Norge og er bare funnet langs kysten vestover til Vest-Agder.


== Utseende ==
En middelsstor (vingespenn 23 – 32 mm), slank, blekt gulbrun til okerfarget måler. Hannen har fjærformede antenner, hunnen trådformede. Vingene har spredte, mørkere skjell og en kraftig, uskarp, mørkrosa tverrstripe som går over begge vingepar litt utenfor midten. Utenfor denne er det en rad av små, svarte flekker. Langs forvingens ytterkant er det ofte to grå eller mørkrosa flekker, og hele vingen kan ha et rosa skjær. Larven er naken og slank, svært variabel i fargen, grønn, brun eller grå. På sidene har den røde og gulhvite flekker, på ryggen en rekke av U-formede, svarte flekker.


== Levevis ==
Arten finnes i eikeskog, og larvene lever på eik (Quercus spp.). Den er svært spredt utbredt, men kan være tallrik der den finnes. Arten har to generasjoner hvert år, de voksne målerne flyr henholdsvis i mai – juni og i august.


== Utbredelse ==
Arten finnes over det meste av Europa, unntatt lengst i nord. I Norge finnes den langs kysten vest til Vest-Agder, og følger dermed omtrent eikeskogens utbredelse.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) stor eikelauvmåler i Encyclopedia of Life 
(en) stor eikelauvmåler i Global Biodiversity Information Facility 
(no) stor eikelauvmåler hos Artsdatabanken 
(sv) stor eikelauvmåler hos Dyntaxa 
(en) stor eikelauvmåler hos Fauna Europaea 
(en) stor eikelauvmåler hos NCBI 
(en) Kategori:Cyclophora punctaria – bilder, video eller lyd på Wikimedia Commons 
(en) Cyclophora punctaria – galleri av bilder, video eller lyd på Wikimedia Commons 
Cyclophora punctaria – detaljert informasjon på Wikispecies 
Nettsiden Svenska Fjärilar, med bildegalleri
UK moths, Cyclophora punctaria
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Osijek lufthavn

Osijek lufthavn (IATA: OSI, ICAO: LDOS) er en flyplass som ligger utenfor Osijek i Kroatia. Flyplassen ligger 20 km sørøst for selve Osijek og ligger på veien mellom Osijek og Vukovar.
Flyplassen har hatt en årlig passasjerøkning siden 2012, og i 2016 reiste 30 605 passasjerer til og fra flyplassen.


== Ruter og selskaper ==


== Referanser ==


== Eksterne lenker ==
Offisielt nettsted 
(en) Osijek Airport – kategori av bilder, video eller lyd på Commons 
Flyplassinformasjon om LDOS hos World Aero Data
Grå syremåler

Grå syremåler (Timandra griseata) er en sommerfugl i gruppen av de egentlige målere  (Geometridae). Denne arten, med en karakteristisk, rød tverrstripe på vingene, finnes på Sørlandet og Østlandet i Norge.


== Utseende ==
En middelsstor (vingespenn 27 – 31 mm), slank, lyst brungrå måler. Vingene har en skarp, rød stripe som begynner i spissen av forvingen, går rett ned til midten av vingens bakkant og fortsetter på bakvingen. Når sommerfuglen hviler med utslåtte vinger (som den gjerne gjør), danner denne streken en rett linje fra vingespiss til vingespiss. Videre har begge vingepar rosa ytterkant. Forvingen har en tynn, brun tverrstrek nær roten og en langs ytterkanten, bakvingen har bare den langs ytterkanten, som har en knekk i midten. Forvingen har også en liten, oval, mørk flekk litt foran midten. Larven er naken, lang og slank. Kroppen er karakteristisk innsnevret bak de tre forkropps- (thorax-) leddene. Den er brun på farge, på ryggen med en rekke av kraftige, V-formede, mørkbrune flekker og en smal, hvit midtlinje.


== Levevis ==
Larvene lever på syre- og høymol-arter (Rumex spp.). De voksne målerne kan man treffe på fra mai til september.


== Utbredelse ==
Det ser ut til at denne arten, i motsetning til den mer vidt utbredte gul syremåler (Timandra comae), har en ganske begrenset utbredelse. Den er funnet i Skandinavia, Finland, Baltikum og Nordvest-Russland.
I Norge finnes den på Sørlandet og Østlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) grå syremåler i Encyclopedia of Life 
(en) grå syremåler i Global Biodiversity Information Facility 
(no) grå syremåler hos Artsdatabanken 
(sv) grå syremåler hos Dyntaxa 
(en) grå syremåler hos Fauna Europaea 
(en) grå syremåler hos NCBI 
(en) Kategori:Timandra griseata – bilder, video eller lyd på Wikimedia Commons 
(en) Timandra griseata – galleri av bilder, video eller lyd på Wikimedia Commons 
Timandra griseata – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Gul syremåler

Gul syremåler (Timandra comae) er en sommerfugl i gruppen av de egentlige målere  (Geometridae). Denne arten, som inntil nylig har blitt blandet sammen med slektningen grå syremåler (Timandra griseata), er funnet vest til Rogaland i Norge.


== Utseende ==
En middelsstor (vingespenn 27 – 31 mm), lyst gulbrun måler, vingene ofte med spredte, mørkere skjell. Den er meget lik grå syremåler (Timandra griseata), men er litt skarpere i fargene enn denne. Forvingen har en rett, skarp, rød strek som går fra vingespissen til midt på bakkanten og fortsetter over bakvingen. Når sommerfuglen hviler med utslåtte vinger, danner denne en rett strek fra vingespiss til vingespiss. Begge vingepar er kantet med rosa, denne kanten virker litt bredere enn hos grå syremåler. Ellers har forvingen en tynn, brun, buet tverrstrek nær roten og en langs ytterkanten, mens bakvingen bare har den langs ytterkanten. Forvingen har også en ganske liten, oval, mørk flekk litt foran midten. Larven er naken, lang og slank, gråbrun. Kroppen er litt innsnevret bak de tre forkropps- (thorax-) leddene. På ryggen har den en rekke av kraftige, svarte og hvite, V-formede flekker. 


== Levevis ==
Areten finnes på enger og i veikanter der det vokser syrer (Rumex spp.), som er larvenes næringsplante. Den har to generasjoner hver sommer, som flyr henholdsvis i mai – juni og i august – september.


== Utbredelse ==
Arten finnes over hele Europa. I Norge er den funnet langs kysten vest til Rogaland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) gul syremåler i Encyclopedia of Life 
(en) gul syremåler i Global Biodiversity Information Facility 
(no) gul syremåler hos Artsdatabanken 
(sv) gul syremåler hos Dyntaxa 
(en) gul syremåler hos Fauna Europaea 
(en) gul syremåler hos NCBI 
(en) Kategori:Timandra comae – bilder, video eller lyd på Wikimedia Commons 
(en) Timandra comae – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Timandra comae
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Engurtemåler

Engurtemåler (Scopula immorata) er en sommerfugl i gruppen av de egentlige målere  (Geometridae). Den er bare funnet på det sørlige Østlandet i Norge.


== Utseende ==
En liten til middelsstor (vingespenn 20 – 27 mm), slank, brun og hvit måler. Vingene er lyst gråbrune til gulbrune, i den ytre delen med tre bølgete, hvite tverrbånd. I vingenes indre del er det mer eller mindre utydelige, lyse tverrbånd, noen ganger dominerer den lyse fargen. Vingene har spredte, mørkere skjell over hele vingeflaten. Larven er naken, lang og tynn, lysbrun med to mørkbrune lengdestriper langs ryggen.


== Levevis ==
Arten er knyttet til varme, tørre enger. Larven lever på burot, markmalurt, ryllik og andre urter. De voksne målerne flyr i en eller to generasjoner mellom mai og august.


== Utbredelse ==
Arten finnes i hele Europa unntatt lengst i vest. Den er nå trolig utdødd i Storbritannia. I Norge er den bare funnet på Østlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) engurtemåler i Encyclopedia of Life 
(en) engurtemåler i Global Biodiversity Information Facility 
(no) engurtemåler hos Artsdatabanken 
(sv) engurtemåler hos Dyntaxa 
(en) engurtemåler hos Fauna Europaea 
(en) engurtemåler hos NCBI 
(en) Kategori:Scopula immorata – bilder, video eller lyd på Wikimedia Commons 
(en) Scopula immorata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Scopula immorata
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site